L 272/6
(14)
FI
Euroopan unionin virallinen lehti
20.10.2022
Videopelien hyväksyminen riippuu kulttuuritesteistä sellaisina kuin flaaminkielinen yhteisö ja Vallonia ovat ottaneet ne käyttöön omissa videopelien tukijärjestelmissään.
Komissio on hyväksynyt nämä testit (flaaminkielisen yhteisön tukijärjestelmän osalta vuonna 2018 (15) (järjestelmän voimassaoloa pidennettiin ja siihen tehtiin muutoksia vuonna 2022 (16)) ja Vallonian tukijärjestelmän osalta vuonna 2020 (17)).
Testikriteereissä vaaditaan, että peli on luonteeltaan kulttuuria edistävä ja taiteellinen, että tuotantotoiminnalla ja tekijöillä on kulttuurisia yhteyksiä Flanderiin tai Valloniaan ja että peli on luonteeltaan innovatiivinen ja luova.
Tämän takia Belgia on sitoutunut siihen, että Belgian liittovaltio tekee flaaminkielisen yhteisön, ranskankielisen yhteisön ja saksankielisen yhteisön kanssa yhteistyöso­ pimuksen yhteisöjen ja liittovaltion toimivaltuuksista verosuojajärjestelmän alalla.
Belgia täsmentää, että toimenpiteen voimassaoloaikana kyseiset yhteisöt hyväksyvät videopelejä verosuojajärjestelmään samoilla kriteereillä, joita flaaminkielinen yhteisö ja Vallonia soveltavat omissa videopelien tukijärjestelmissään.
2.4 Tuen muoto, järjestelmän organisointi, tuen intensiteetti ja kumuloituminen
(15)
Voimassa olevassa verosuojajärjestelmässä yritys (”sijoittaja”) voi puitesopimuksen perusteella antaa rahallista avustusta tuottajalle tietyn audiovisuaalisen teoksen tuotantoa varten.
Tästä investoinnista sijoittaja saa vastineeksi ”verosuojatodistuksen” (attestation tax shelter), joka antaa sille veroedun alentamalla sen verotettavia voittoja.
Yhtiöiden voittojen verotuksessa periaatteena on, että yhtiöt maksavat veroa voittojen kokonaismäärästä (tuloverokoodeksin 185 §).
Veron perusteena olevan määrän määrittämiseksi voitoista vähennetään vähennyskelpoiset kulut (tuloverokoodeksin 6 §).
Tavallisesti yhtiö voi vähentää elinkeinomenot, joita sillä on ollut tai joita sille on aiheutunut verokauden aikana (tuloverokoodeksin 49 §).
Investointien arvo voi olla vähennyskelpoinen rahoituksen arvon mukaan (tuloverokoodeksin 61 §:n 2 momentti).
Verosuojan tapauksessa verotettava yritys voi vähentää välittömästi 421 prosenttia investoiduista rahasummista eli määrän, joka on sen antamaa rahallista avustusta suurempi.
Ilmoitetussa hankkeessa tämä mahdollisuus tarjotaan myös silloin, kun on kyse videopelien tuotantoon annettavasta rahoituksesta.
(16)
Belgian ilmoittamassa järjestelmässä verosuojatodistuksen verotusarvon määrityksen perusteena oli 70 prosenttia ETA-alueella syntyneistä tuotanto- ja toimintakustannuksista tai, mikäli Belgiassa syntyneiden tuotanto- ja toimintakustannusten osuus on alle 63 prosenttia kokonaisbudjetista, 70 prosenttia Belgiassa syntyneistä tuotantoja toimintakustannuksista.
Mahdollisista investoinneista saatavan tuen määräksi tietyssä tuotannossa on asetettu 48 prosenttia asianomaisesta verosuojatodistuksen verotusarvosta.
Näin ollen enimmäistapauksessa, jossa vähintään 63 prosenttia kokonaisbudjetista on käytetty Belgiassa, tuen intensiteetti voisi olla 48 prosenttia kustannusten 70 prosentin osuudesta tai 33,6 prosenttia tuotantobudjetista, mutta se on tätä pienempi silloin, kun Belgiassa syntyneiden tuotantoon liittyvien kustannusten osuus on alle 63 prosenttia kokonaisbudjetista.
Jos tuotannolle on annettu myös muita tukia, tuen intensiteetti voi olla enintään 50 prosenttia.
(17)
Järjestelmän alkuperäisessä mallissa verosuojatodistuksen verotusarvo määritetään siis kulujen aluesidonnaisuuden perusteella.
Investoinnin määrä (ja näin ollen tuen määrä) riippuu aluesidonnaisten kulujen osuudesta ja vaihtelee siis Belgiassa syntyvien kulujen määrän mukaan.
2.5 Tuensaajien hyväksyminen
(18)
Verosuojajärjestelmässä tuotantoyhtiöiden, joille tukea voidaan antaa, on saatava hyväksyntä ennen kuin ne voivat osallistua verosuojajärjestelmään.
Belgian mukaan tarkoituksena on, että hyväksyntä voidaan peruuttaa sellaisilta yhtiöiltä ja henkilöiltä, jotka eivät noudata lakia (18).
(15) Tuki SA.49947, Belgia – Aide aux jeux vidéo (VAF Gamefonds) (Videopeleille tarkoitettu tuki (VAF Gamefonds)) (https://ec.europa.eu/ competition/elojade/isef/case_details.cfm?proc_code=3_SA_49947).
(16) Tuki SA.101526, Belgia – VAF Gamefonds, johdanto-osan 23 perustelukappale (https://ec.europa.eu/competition/elojade/isef/ case_details.cfm?proc_code=3_SA_101526).
(17) Tuki SA.55046, Belgia – Soutien aux jeux vidéo culturels, artistiques et éducatifs (Wallimage) (Tuki kulttuuria edistäville, taiteellisille ja pedagogisille videopeleille (Wallimage)), johdanto-osan 14 perustelukappale (https://ec.europa.eu/competition/elojade/isef/ case_details.cfm?proc_code=3_SA_55046); Vallonia sisältää saksankielisen alueen.
(18) Tuloverokoodeksin 194b §:n 1 momentin 2 kohdan mukaan hyväksymisedellytyksistä päätetään kuninkaan asetuksella.